9
[image: C:\Users\sosedova\Desktop\EAEU_sing_cmyk.jpg]

ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«18» лютага 2022 г.
	         № 14
	                             г. Бішкек




Аб унясенні змяненняў у Рашэнне Камісіі Мытнага саюза 
ад 18 чэрвеня 2010 г. № 318 
У адпаведнасці з пунктам 18 Пратакола аб прымяненні санітарных, ветэрынарна-санітарных і каранцінных фітасанітарных мер (дадатак № 12 да Дагавора аб Еўразійскім эканамічным саюзе ад 29 мая 2014 года) і пунктам 50 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. Унесці ў Рашэнне Камісіі Мытнага саюза ад 18 чэрвеня 2010 г. № 318 «Аб забеспячэнні каранціну раслін у Еўразійскім эканамічным саюзе» змяненні згодна з дадаткам.
2. Устанавіць, што па меры гатоўнасці інфармацыйных сістэм дзяржаў – членаў Еўразійскага эканамічнага саюза для мэт ажыццяўлення каранціннага фітасанітарнага кантролю (нагляду) на мытнай мяжы і на мытнай тэрыторыі Саюза дапускаецца:
выкарыстанне дакументаў (фітасанітарнага сертыфіката, транспартных (перавозачных) дакументаў, дазволу на ўвоз каранцінных аб’ектаў з навукова-даследчымі мэтамі, акта каранціннага фітасанітарнага кантролю (нагляду), прадпісання аб вяртанні прадукцыі, акта аб правядзенні абеззаражвання прадукцыі, акта аб знішчэнні прадукцыі), аформленых у электронным выглядзе;
афармленне вынікаў ажыццяўлення каранціннага фітасанітарнага кантролю (нагляду) у электронным выглядзе.
3. Гэта Рашэнне ўступае ў сілу па сканчэнні 180 каляндарных дзён з даты яго афіцыйнага апублікавання.

Члены Савета Еўразійскай эканамічнай камісіі:
	Ад Рэспублікі Арменія
	Ад Рэспублікі Беларусь
	Ад Рэспублікі Казахстан
	Ад Кыргызскай Рэспублікі
	Ад Расійскай Федэрацыі

	


М. Грыгаран
	


І. Петрышэнка
	


Б. Султанаў
	А. Кажошаў
	А. Авярчук 



ДАДАТАК
да Рашэння Савета
Еўразійскай эканамічнай камісіі
ад 18 лютага 2022 г. № 14


ЗМЯНЕННІ,
якія ўносяцца ў Рашэнне Камісіі Мытнага саюза 
ад 18 чэрвеня 2010 г. № 318

1. У Палажэнні аб парадку ажыццяўлення каранціннага фітасанітарнага кантролю (нагляду) на мытнай мяжы Еўразійскага эканамічнага саюза, зацверджаным указаным Рашэннем:
а) пункт 3.1 дапоўніць абзацам наступнага зместу:
«Фітасанітарны сертыфікат, аформлены ў электронным выглядзе, для мэт каранціннага фітасанітарнага кантролю (нагляду) прадастаўляецца ўпаўнаважаным органам краіны-экспарцёра (рээкспарцёра) пры дапамозе выкарыстання інфармацыйнай сістэмы.»;
б) абзац трэці пункта 3.2 пасля слова «краіны-экспарцёра» дапоўніць словамі «, аформлены на папяровым носьбіце,»;
в) дапоўніць пунктам 3.31 наступнага зместу:
«3.31. Для мэт ажыццяўлення каранціннага фітасанітарнага кантролю (нагляду) пры ўвозе на мытную тэрыторыю Еўразійскага эканамічнага саюза падкаранціннай прадукцыі можа выкарыстоўвацца папярэдняя інфармацыя, прадстаўленая ў адпаведнасці з Мытным кодэксам Еўразійскага эканамічнага саюза.»;
г) у пункце 3.10:
падпункт 1 выкласці ў наступнай рэдакцыі:
[bookmark: _GoBack]«1) прастаўлення службовай асобай упаўнаважанага органа, які ажыццявіў мерапрыемствы па каранцінным фітасанітарным кантролі (наглядзе):
адпаведнага штампа на фітасанітарным сертыфікаце (пры яго наяўнасці) і транспартным (перавозачным) дакуменце згодна з дадаткам № 1 – у выпадку прадстаўлення фітасанітарнага сертыфіката (пры яго наяўнасці) і транспартнага (перавозачнага) дакумента на папяровым носьбіце;
адзнак пры дапамозе выкарыстання інфармацыйнай сістэмы згодна з дадаткам № 11 – у выпадку прадстаўлення фітасанітарнага сертыфіката і (або) транспартнага (перавозачнага) дакумента ў электронным выглядзе;»;
падпункт 2 пасля слова «(нагляду)» дапоўніць словамі «(на папяровым носьбіце або ў электронным выглядзе) па форме»;
д) дапоўніць пунктам 3.101 наступнага зместу:
«3.101. У выпадку прадстаўлення фітасанітарнага сертыфіката і (або) транспартнага (перавозачнага) дакумента ў электронным выглядзе інфармацыя аб выніках каранціннага фітасанітарнага кантролю (нагляду) накіроўваецца іншым кантралюючым органам і асобе, якая прадставіла дакументы і звесткі, пры дапамозе інфармацыйнай сістэмы.»;
е) у пункце 4.1.1:
падпункт 1 дапоўніць словамі «(на папяровым носьбіце 
або ў электронным выглядзе)»;
падпункт 2 выкласці ў наступнай рэдакцыі:
«2) фітасанітарны сертыфікат, аформлены на папяровым носьбіце, на партыю падкаранціннай прадукцыі, якая ўвозіцца (з перакладам пры неабходнасці на дзяржаўную мову (дзяржаўныя мовы) дзяржавы-члена, службовай асобе ўпаўнаважанага органа якой ён прадстаўляецца), або звесткі аб нумары, даце і краіне выдачы фітасанітарнага сертыфіката, аформленага ў электронным выглядзе, – у выпадку ўвозу партыі падкаранціннай прадукцыі высокай фітасанітарнай рызыкі, за выключэннем выпадкаў увозу драўняных упаковачных і крапежных матэрыялаў (пры наяўнасці маркіроўкі па адной з форм, прадугледжаных адзінымі каранціннымі фітасанітарнымі патрабаваннямі, якая пацвярджае правядзенне апрацоўкі гэтых матэрыялаў праграваннем па ўсёй таўшчыні драўніны або фумігацыі), а таксама выпадкаў, прадугледжаных адзінымі каранціннымі фітасанітарнымі патрабаваннямі.
Службовая асоба ўпаўнаважанага органа правярае наяўнасць фітасанітарнага сертыфіката, аформленага ў электронным выглядзе, 
з выкарыстаннем інфармацыйнай сістэмы.
У выпадку калі месца завяршэння мытнага афармлення партыі падкаранціннай прадукцыі знаходзіцца ў іншай дзяржаве-члене, службовая асоба ўпаўнаважанага органа, які ажыццяўляе першасны каранцінны фітасанітарны кантроль (нагляд), на падставе звестак, указаных у абзацы першым гэтага падпункта, пры дапамозе ўзаемадзеяння інфармацыйных сістэм пацвярджае наяўнасць фітасанітарнага сертыфіката, аформленага ў электронным выглядзе;»;
падпункт 3 выкласці ў наступнай рэдакцыі:
«3) дазвол на ўвоз каранцінных аб’ектаў з навукова-даследчымі мэтамі, аформлены на папяровым носьбіце, або звесткі аб нумары, даце выдачы і найменні ўпаўнаважанага органа, які выдаў дазвол на ўвоз каранцінных аб’ектаў з навукова-даследчымі мэтамі, аформлены ў электронным выглядзе.
Службовая асоба ўпаўнаважанага органа правярае наяўнасць дазволу, аформленага ў электронным выглядзе, на ўвоз каранцінных аб’ектаў з навукова-даследчымі мэтамі, з выкарыстаннем інфармацыйнай сістэмы.»;
ж) падпункт 5 пункта 4.1.6 пасля слова «сертыфікат» дапоўніць словамі «, аформлены на папяровым носьбіце,»;
з) абзац другі пункта 6.2 дапоўніць словамі «(на папяровым носьбіце або ў электронным выглядзе)»;
і) абзац другі пункта 6.3 пасля слова «акт» дапоўніць словамі «(на папяровым носьбіце або ў электронным выглядзе)»;
к) абзац другі пункта 6.4 дапоўніць словамі «(на папяровым носьбіце або ў электронным выглядзе)»;
л) пункт 8.2 выкласці ў наступнай рэдакцыі:
«8.2. У выпадку калі вызначаны ў адпаведнасці з патрабаваннямі краіны-імпарцёра тэрмін дзеяння фітасанітарнага сертыфіката, аформленага на папяровым носьбіце, на партыю падкаранціннай прадукцыі, выдадзенага ў адной з дзяржаў-членаў, на момант перасячэння мытнай мяжы Еўразійскага эканамічнага саюза скончыўся, упаўнаважаны орган дзяржавы-члена, на тэрыторыі якой знаходзіцца месца адбыцця, па заяве ўласніка прадукцыі, якая можа быць аформлена ў электронным выглядзе, афармляе новы фітасанітарны сертыфікат на папяровым носьбіце на партыю падкаранціннай прадукцыі, якая вывозіцца, з прыкладаннем арыгінала фітасанітарнага сертыфіката са скончаным тэрмінам дзеяння, аформленага на папяровым носьбіце, без правядзення мерапрыемстваў, накіраваных на ўстанаўленне каранціннага фітасанітарнага стану гэтай партыі падкаранціннай прадукцыі.»;
м) дапоўніць пунктам 8.21 наступнага зместу:
«8.21. У выпадку калі вызначаны ў адпаведнасці з патрабаваннямі краіны-імпарцёра тэрмін дзеяння фітасанітарнага сертыфіката, аформленага ў электронным выглядзе, на партыю падкаранціннай прадукцыі, выдадзенага ў адной з дзяржаў-членаў, на момант перасячэння мытнай мяжы Еўразійскага эканамічнага саюза скончыўся, упаўнаважаны орган, на тэрыторыі якога знаходзіцца месца адбыцця, па заяве ўласніка прадукцыі і на падставе прадстаўленых ім звестак аб даце і нумары фітасанітарнага сертыфіката, аформленага ў электронным выглядзе, пацвярджае выдачу фітасанітарнага сертыфіката, аформленага ў электронным выглядзе ва ўпаўнаважаным органе дзяржавы-члена, на тэрыторыі якой сфарміравана партыя падкаранціннай прадукцыі, і без правядзення мерапрыемстваў, накіраваных на ўстанаўленне каранціннага фітасанітарнага стану гэтай партыі падкаранціннай прадукцыі, афармляе фітасанітарны сертыфікат на папяровым носьбіце або ў электронным выглядзе (у залежнасці ад аформленых дамоўленасцей з упаўнаважаным органам краіны-імпарцёра).»;
н) дапоўніць дадаткам № 11 наступнага зместу:
«ДАДАТАК № 11
да Палажэння аб парадку ажыццяўлення каранціннага фітасанітарнага кантролю (нагляду) на мытнай
мяжы Еўразійскага эканамічнага саюза


ПЕРАЛІК
адзнак, якія ставяцца пры дапамозе выкарыстання 
інфармацыйнай сістэмы ў выпадку прадстаўлення 
фітасанітарнага сертыфіката і (або) транспартнага (перавозачнага) дакумента ў электронным выглядзе

1. Адзнака «Увоз дазволены, падлягае каранціннаму фітасанітарнаму кантролю (нагляду) па месцы дастаўкі».
Ставіцца ў пунктах пропуску праз мытную мяжу Еўразійскага эканамічнага саюза (далей – Саюз), калі па выніках ажыццяўлення каранціннага фітасанітарнага кантролю (нагляду) прынята рашэнне аб дазволе ўвозу падкаранціннай прадукцыі.
2. Адзнака «Увоз забаронены».
Ставіцца ў пунктах пропуску праз мытную мяжу Саюза, калі па выніках ажыццяўлення каранціннага фітасанітарнага кантролю (нагляду) прынята рашэнне аб забароне ўвозу падкаранціннай прадукцыі.
3. Адзнака «Транзіт дазволены».
Ставіцца ў пунктах пропуску праз мытную мяжу Саюза, калі па выніках ажыццяўлення каранціннага фітасанітарнага кантролю (нагляду) прынята рашэнне аб дазволе перамяшчэння падкаранціннай прадукцыі.
4. Адзнака «Транзіт забаронены».
Ставіцца ў пунктах пропуску праз мытную мяжу Саюза, калі па выніках ажыццяўлення каранціннага фітасанітарнага кантролю (нагляду) прынята рашэнне аб забароне пропуску падкаранціннай прадукцыі праз мытную тэрыторыю Саюза.
5. Адзнака «Выпуск дазволены без права рэалізацыі».
Ставіцца ў месцах завяршэння мытнага афармлення падкаранціннай прадукцыі ў выпадку неабходнасці правядзення каранцінных фітасанітарных мерапрыемстваў па месцы прызначэння грузу.
6. Адзнака «Выпуск дазволены».
Ставіцца ў месцах завяршэння мытнага афармлення (месцах дастаўкі) падкаранціннай прадукцыі ў выпадку яе адпаведнасці каранцінным фітасанітарным патрабаванням.
7. Адзнака «Выпуск забаронены».
Ставіцца ў месцах завяршэння мытнага афармлення (месцах дастаўкі) падкаранціннай прадукцыі ў выпадку яе неадпаведнасці каранцінным фітасанітарным патрабаванням.
8. Адзнака «Падлягае каранціннаму фітасанітарнаму кантролю (нагляду) па месцы выгрузкі».
Ставіцца на рэйдзе марскіх і рачных судоў да выгрузкі падкаранціннай прадукцыі ў рачных і марскіх пунктах пропуску праз мытную мяжу Саюза з мэтай правядзення каранцінных фітасанітарных мерапрыемстваў па месцы яе выгрузкі.».
2. У Палажэнні аб парадку ажыццяўлення каранціннага фітасанітарнага кантролю (нагляду) на мытнай тэрыторыі Еўразійскага эканамічнага саюза, зацверджаным указаным Рашэннем:
а) у пункце 3.2:
абзац чацвёрты пасля слова «арыгінал» дапоўніць словамі «які аформлены на папяровым носьбіце»;
пасля абзаца чацвёртага дапоўніць абзацамі наступнага зместу:
«Фітасанітарны сертыфікат, аформлены ў электронным 
выглядзе, для мэт каранціннага фітасанітарнага кантролю 
(нагляду) прадастаўляецца ўпаўнаважаным органам дзяржавы 
месца адпраўлення пры дапамозе выкарыстання інфармацыйнай сістэмы.
У месцах прызначэння падкаранціннай прадукцыі высокай фітасанітарнай рызыкі фітасанітарны сертыфікат, аформлены ў электронным выглядзе, падлягае пагашэнню службовай асобай упаўнаважанага органа дзяржавы месца прызначэння пры дапамозе выкарыстання інфармацыйнай сістэмы.»;
абзац пяты выкласці ў наступнай рэдакцыі:
«Абмен фітасанітарнымі сертыфікатамі, аформленымі 
ў электронным выглядзе, паміж упаўнаважаным органам 
дзяржавы месца адпраўлення і ўпаўнаважаным органам дзяржавы 
месца прызначэння ажыццяўляецца з выкарыстаннем 
інтэграванай інфармацыйнай сістэмы Еўразійскага эканамічнага саюза.»;
б) пункт 3.6 выкласці ў наступнай рэдакцыі:
«3.6. З мэтай правядзення дакументарнай праверкі службовай асобе павінны быць прадстаўлены:
камерцыйныя і транспартныя (перавозачныя) дакументы на партыю падкаранціннай прадукцыі, якая ўвозіцца (на папяровым носьбіце або ў электронным выглядзе);
фітасанітарны сертыфікат, аформлены на папяровым носьбіце, або звесткі аб нумары і даце выдачы фітасанітарнага сертыфіката, аформленага ў электронным выглядзе, выдадзенага ўпаўнаважаным органам дзяржавы месца адпраўлення.
Службовая асоба ўпаўнаважанага органа правярае наяўнасць фітасанітарнага сертыфіката, аформленага ў электронным выглядзе, пры дапамозе выкарыстання інфармацыйнай сістэмы.»;
в) падпункт 4 пункта 3.9 пасля слова «сертыфікат» дапоўніць словамі «, аформлены на папяровым носьбіце,»;
г) абзац трэці падпункта 2 пункта 3.15 дапоўніць словамі «(на папяровым носьбіце або ў электронным выглядзе)»;
д) абзац першы пункта 3.16 дапоўніць словамі «(на папяровым носьбіце або ў электронным выглядзе)»;
е) у пункце 3.19:
падпункт 1 пасля слоў «нагляду» дапоўніць словамі 
«(на папяровым носьбіце або ў электронным выглядзе)»;
падпункт 2 выкласці ў наступнай рэдакцыі:
«2) прастаўлення службовай асобай упаўнаважанага органа, які ажыццявіў мерапрыемствы па каранцінным фітасанітарным кантролі (наглядзе):
адпаведнага штампа на фітасанітарным сертыфікаце (пры яго наяўнасці) і транспартным (перавозачным) дакуменце згодна з дадаткам № 2 – у выпадку прадстаўлення фітасанітарнага сертыфіката (пры яго наяўнасці) і транспартнага (перавозачнага) дакумента на папяровым носьбіце;
адзнак пры дапамозе выкарыстання інфармацыйнай сістэмы згодна з дадаткам № 3 – у выпадку прадстаўлення фітасанітарнага сертыфіката і (або) транспартнага (перавозачнага) дакумента ў электронным выглядзе.»;
ж) дапоўніць пунктам 3.191 наступнага зместу:
«3.191. У выпадку прадстаўлення фітасанітарнага сертыфіката і (або) транспартнага (перавозачнага) дакумента ў электронным выглядзе інфармацыя аб выніках каранціннага фітасанітарнага кантролю (нагляду) накіроўваецца асобе, якая прадставіла дакументы і звесткі, пры дапамозе інфармацыйнай сістэмы.»;
з) дапоўніць дадаткам № 3 наступнага зместу:

«ДАДАТАК № 3
да Палажэння аб парадку ажыццяўлення каранціннага фітасанітарнага кантролю (нагляду) на мытнай тэрыторыі Еўразійскага эканамічнага саюза

ПЕРАЛІК
адзнак, якія ставяцца пры дапамозе выкарыстання 
інфармацыйнай сістэмы ў выпадку прадстаўлення 
фітасанітарнага сертыфіката і (або) транспартнага (перавозачнага) дакумента ў электронным выглядзе

1. Адзнака «Выпуск дазволены».
Ставіцца ў месцах прызначэння падкаранціннай прадукцыі 
ў выпадку яе адпаведнасці каранцінным фітасанітарным патрабаванням.
2. Адзнака «Выпуск забаронены».
Ставіцца ў месцах прызначэння падкаранціннай прадукцыі 
ў выпадку яе неадпаведнасці каранцінным фітасанітарным патрабаванням.».

______________

